- 3.1.- A Busca.
- Buscando
- Exploramos as fontes
- Valoramos as fontes.
- Seleccionamos a información.
- Rexistramos a información.
- Buscar na rede.
- Resumo do proceso.
- Autoavaliación.

« Anterior | Seguinte »

# Rexistramos a información.

Toda a información que vaiamos "pescando" ou "cazando", seguindo os nosos criterios de busca, temas, conceptos e palabras clave, etcétera; rexistrarémola para poder recuperala máis adiante e poder segir traballando nas seguintes fases do noso proxecto.

## Un consello

Cando traballemos nunha das fases do proxecto, nas funcións que nos tocan, sería interesante ter en conta o concepto do que nas empresas chaman "cliente interno". Este non é máis que un compañeiro que vai aproveitar o traballo que eu fago para realizar o seu. Os nosos "clientes internos" son os compañeiros de grupo. Cando rexistremos a información non pensemos que imos ser nós os que a vaiamos recuperar máis adiante. Pensemos sempre que un terceiro terá que acudir ao que teñamos escrito e traballar con ese material. Cánto máis nos esmeremos en deixalo todo claro e ben rexistrado, máis posibilidades teremos de éxito no proxecto.

En primeiro lugar deberemos anotar no diario de traballo, máis abaixo aparece un modelo de documento, toda a información seleccionada. Hai que dicir que antes habería que ser coidadoso na organización do propio arquivo. E neste aspecto o máis práctico son os arquivos dixitais, e unha organización en carpetas compartidas. Incluiremos a documentación, as fontes dixitais, os extractos, imaxes, sons,... No modelo temos campos para indicar a fonte orixe, adxudicarlle un número de rexistro e a localización que, de ser o caso, consiste nunha ruta ou ligazón, sempre que se poida cunha hiperligazón que nos leve directamente ao documento.

Pero rexistraremos tamén os nosos apuntamentos: resumos (redacción breve das ideas centrais do texto), paráfrases (explicación coa nosa escrita dalgunha idea ou concepto), citas (fragmentos copiados directamente) e notas varias (valoracións, gráficos, mapas mentais,...). Tamén podemos ter material multimedia, documentos orixinais, ...

En todo caso, debe estar todo perfectamente localizable para recuperalo cando toque, e un rexistro deste tipo é o máis cómodo.

## Resumo

É unha redacción condensada de forma abreviada coas ideas principais dun tema, un texto, un apartado,..

## Paráfrase

É un texto explicativo dunha idea ou concepto que aparece na fonte, redactado cunha linguaxe propia e sen reproducir demasiadas palabras seguidas do texto orixinal.

## Cita

Texto que reproduce as palabras exactas que veñen nunha determinada fonte.

Na seguinte páxina da Universidade Nacional Autónoma de México explícase claramente con exemplos o que son e como se traballa cos resumos, paráfrases e citas.

Para anotar a información seleccionada (fontes directas arquivadas ou produción propia), podemos empregar no diario un modelo como o que aparece na seguinte imaxe. Máis abaixo podes descargar o arquivo do modelo en formato pdf ou odt.

Manuel Torres Búa. Modelo de documento 3.1.-C- Selección da Información (CC BY-SA)

Podes descargar o arquivo nas seguintes ligazóns:

Acceso ao arquivo co modelo de documento 3.1.-C- Selección da información en formato pdf.
Acceso ao arquivo co modelo de documento 3.1.-C- Selección da información en formato odt.

As citas e paráfrases pódense incluír en táboas-ficha como a que se presenta a continuación. Máis abaixo podes descargar o modelo.

Manuel Torres Búa.. modelo de documento 3.1.-D- Fichas de rexistro da información (CC BY-SA)

Podes descargar o arquivo nas seguintes ligazóns:

Acceso ao arquivo co modelo de documento 3.1.-D- Fichas de rexistro da información en formato pdf.

Acceso ao arquivo co modelo de documento 3.1.-D- Fichas de rexistro da información en formato odt.

« Anterior | Seguinte »